গ্রেটা থুনবার্গ
গ্রেটা টিনটিন ইলেওনোরা এর্নম্যান থুনবার্গ (সুয়েডিয়: [ˇɡreːta ˇtʉːnbærj] (শুনুন); (জন্ম ৩ জানুয়ারি ২০০৩) হলেন সুইডেনের একজন স্কুল শিক্ষার্থী যিনি ১৫ বছর বয়সে জলবায়ু পরিবর্তন মোকাবেলায় অবিলম্বে কার্যকর প্রদক্ষেপ গ্রহণের জন্য সুইডেন সংসদের বাইরে প্রতিবাদ শুরু করেন। তখন থেকে তিনি জলবায়ু কর্মী হিসেবে পরিচিতি পান। থুনবার্গ সোজাসোজি কথা বলার জন্য পরিচিত, জনসাধারণ্যে এবং রাজনৈতিক নেতা এবং বিভিন্ন সমাবেশগুলিতে তিনি যেখানে ভূমণ্ডলীয় উষ্ণতা বৃদ্ধি পাচ্ছে সেখানে তিনি তা নিরসনে তাৎক্ষণিক পদক্ষেপ নেওয়ার জন্য আহ্বান জানিয়েছেন। থুনবার্গের সক্রিয়তা তার বাবা-মাকে তাদের নিজস্ব কার্বন পদচিহ্ন ব্যবহার ত্যাগ করার জন্য ভিন্ন কোন জীবনযাত্রা গ্রহণ করার জন্য বোঝানোর পরে শুরু হয়েছিল। ২০১৮ সালের নভেম্বরে তিনি জলবায়ু পরিবর্তন মোকাবেলায় স্কুলে অবরোধের ডাক দেন এবং একই বছর ডিসেম্বরে জাতিসংঘের জলবায়ু সম্মেলনের পর এই আন্দোলন আরও বেগবান হয়। ২০১৮ সালের আগস্টে তিনি ব্যক্তিগতভাবে এই প্রতিবাদ শুরু করেন এবং সেটি সে সময় প্রচার মাধ্যমে প্রচুর সাড়া ফেলে। ২০১৯ সালের ১৫ মার্চ ১১২টি দেশের আনুমানিক ১৪ লক্ষ শিক্ষার্থী তার ডাকে সাড়া দিয়ে জলবায়ু প্রতিবাদ কর্মসূচিতে অংশগ্রহণ করে। থুনবার্গ তার এই কার্যক্রমের জন্য অনেক পুরস্কার ও সম্মাননা পেয়েছেন। ২০১৯ সালের মার্চে নরওয়ের তিন জন সংসদ সদস্য তাকে শান্তিতে নোবেল পুরস্কারের জন্য মনোনীত করে।